Diari Oficial de la Generalitat Valenciana


Sumari del DOGV 6335, del 18-08-2010 (2010/8829)

RESOLUCIÓ de 19 de juliol de 2010, de la Universitat Politècnica de València, per la qual es publica l'oferta d'ocupació pública del personal d'administració i serveis per als anys 2010 i 2011.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6335

Data del DOGV
:   18-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8829


Data del document
:   19-07-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de juliol de 2010, de la Universitat Politècnica de València, per la qual es publica l'oferta d'ocupació pública del personal d'administració i serveis per als anys 2010 i 2011. [2010/8829]  
De conformitat amb el que es disposa en l'article 70 de la Llei 7/2007, de 12 d'abril, de l'Estatut Bàsic de l'Empleat Públic, i en l'article 22 del Text Refós de la Llei de la Funció Pública Valenciana, i en relació amb l'article 23 de la Llei 26/2009, de 23 de desembre, de Pressupostos Generals de l'Estat per a l'any 2010, així com l'article 32 de la Llei 13/2009, de 29 de desembre, de Pressupostos de la Generalitat Valenciana per a l'any 2010, aquesta Universitat Politècnica, després d'haver negociat amb l'òrgan de negociació del seu personal d'administració i serveis, resol:  
Primer. Oferta d'ocupació pública per als anys 2010 i 2011  
Aprovar i publicar l'oferta d'ocupació pública del personal d'administració i serveis per als anys 2010 i 2011 en els termes que s'estableixen en la present resolució.  
En aquesta oferta d'ocupació pública s'inclouen les necessitats de recursos humans amb consignació pressupostària que no poden ser cobertes amb els efectius del personal existent, d'acord amb el que es disposa en la Llei de Pressupostos Generals de l'Estat i d'acord amb el nombre de dotacions i característiques que figuren com a annex I a la present resolució.  
Aquesta oferta d'ocupació pública comporta l'obligació de convocar els corresponents processos selectius de les places compromeses, i fixa el termini màxim per a convocar-los durant els anys 2010 i 2011. En tot cas, l'execució de l'oferta d'ocupació pública ha de desenvolupar-se dins del termini improrrogable de tres anys.  
Segon. Promoció interna  
De conformitat amb el que es disposa en l'article 53 del Text Refós de la Llei de la Funció Pública Valenciana, es reservarà per als processos específics de promoció interna un nombre de llocs de treball que no podrà ser inferior al 40% dels llocs vacants que en cada convocatòria s'oferisquen a oposició o concurs oposició.  
Tercer. Sistema selectiu  
Els processos selectius es duran a terme preferentment mitjançant el sistema de concurs oposició lliure, a fi de reduir el nombre de llocs de treball que actualment s'exerceixen amb caràcter temporal i donar compliment al pla d'estabilitat acordat amb les organitzacions sindicals, i atenent el que es disposa en la disposició transitòria quarta de la Llei 7/2007, de 12 d'abril, de l'Estatut Bàsic de l'Empleat Públic.  
Quart. Persones amb discapacitat.  
En els processos selectius per a l'ingrés en cossos/escales de funcionaris, incloses les corresponents a promoció interna, seran admeses les persones amb discapacitat en igualtat de condicions amb els altres aspirants.   
A aquest efecte, de conformitat amb el que es disposa en la normativa vigent, es reserva com a mínim el 7% de la totalitat de llocs contemplats en aquesta oferta pública d'ocupació perquè els cobrisquen persones amb una discapacitat igual o superior al 33%, sempre que superen les proves selectives i que acrediten, quan serà el moment, el grau de discapacitat indicat i la compatibilitat amb l'acompliment de les tasques i funcions corresponents, segons que es determine reglamentàriament.  
En les proves d'accés a l'ocupació pública d'aquesta Universitat Politècnica de València, es garantirà el compliment de la normativa en matèria d'adaptabilitat i s'adoptaran les mesures indispensables per a garantir la igualtat d'oportunitats.  
Cinquè. Igualtat efectiva de dones i homes  
Aquesta oferta pública d'ocupació del personal d'administració i serveis es regirà d'acord amb el que s'estableix en la Llei Orgànica 3/2007, de 22 de març, per a la igualtat efectiva de dones i homes.  
València, 19 de juliol de 2010.- El rector de la Universitat Politècnica de València: Juan Juliá Igual.  
ANNEX I  
  
ANNEX II  
Dins de l'oferta pública d'ocupació del personal d'administració i serveis per als anys 2010 i 2011, s'inclouen els processos específics de promoció interna següents:  
  
Així mateix, en aplicació de la disposició addicional quarta del Decret 33/1999, de 9 de març, del Govern Valencià, s'inclouen els processos específics de promoció interna següents:  
Sector d'administració especial:  
- Llocs classificats en el grup A, en dos subgrups de titulació A1/A2, responsable de biblioteca.  
- Llocs classificats en el grup A i en dos subgrups de titulació A1/A2, tècnic mitjà de laboratori.  
- Llocs classificats en els grups A i C en dos subgrups de titulació A2/C1, especialista tècnic de laboratori.  
- Llocs classificats en el grup C, en dos subgrups de titulació C1/C2, oficial de segona d'esports.  
Sector d'administració general:  
- Llocs classificats en el grup A, en dos subgrups de titulació A1/A2, tècnic de gestió o cap d'administració d'escola o facultat.  
- Llocs classificats en els grups A i C en dos subgrups de titulació A2/C1, cap d'unitat administrativa o categoria similar.  
- Llocs classificats en el Grup C, en dos subgrups de titulació C1/C2, coordinador de serveis.